Euroopa Liit kehtestas viieaastased tollid Hiinas toodetud alumiiniumvelgedele. See peaks aitama Saksa, Prantsuse, Itaalia ja teistel EL tootjatel võidelda odavate importide vastu.
Viieks aastaks kehtestatud 22,3 protsendiline tollimaks on kõrgem kui maikuus sisse viidud 20,6 protsendiline provisoorne maks ning jõustub 11. novembrist. Uus maks karistab dumpingu eest EL liikmesriikides eelkõige selliseid Hiina suureksportijaid nagu YHI Manufacturing Co ja Zhejiang Wanfeng Auto Wheel Co.
Euroopa alumiiniumvelgede tootjad nagu Saksamaa Borbet Solingen GmbH ja Itaalia Speedline Srl kandsid Hiina dumpingu tõttu „materiaalseid kahjusid“, on kirjas Euroopa Liidu poolt vastu võetud otsuses.
Hiina eksportijad kahekordistasid oma turuosa EL alumiiniumvelgede turul viimase 12 kuu jooksul 12,4 protsendini. Hiina velgesid kasutavad näiteks BMW ja Renault tehased. EL hinnangul kaalub tollimaksust tulenev Euroopa alumiiniumvelgede tootjate kasu üles autotootjatele tekkivad puudused. Autotootjatele tähendab see vaid 0,22 protsendilist hinnatõusu, arvestades et alumiiniumveljed moodustavad auto kogukuludest umbes 1 protsendi.